יוסוף ח'מיס

יוסוף ח'מיס (בערבית: يوسف خميس; 10 במאי 1921 – 22 בספטמבר 1986) היה איש ציבור ערבי-ישראלי שכיהן כחבר הכנסת מטעם מפ"ם.

ביוגרפיה 
ח'מיס נולד בכפר ריינה שליד נצרת. בסיום לימודיו התיכוניים למד באוניברסיטה האמריקנית בביירות.

בעקבות פטירתו של יצחק יצחקי הושבע ח'מיס כחבר הכנסת השלישית. כהונתו בכנסת נמשכה עשר שנים, עם בחירתו מחדש לכנסת הרביעית והחמישית, הוא כיהן בכנסת עד 1965.

ח'מיס הצטרף למפ"ם ב-1949, ושימש חבר מרכז המפלגה וחבר מזכירות סניף חיפה. בשנת 1966 החל לעבוד בוועד הפועל של הסתדרות העובדים הכללית ובשנת 1977 נבחר לוועדה המרכזת של ההסתדרות. הוא כיהן כסגן יו"ר המחלקה הערבית בהסתדרות והחזיק בתפקידיו אלו עד לפטירתו. בנוסף היה חבר הנהלת המכללה האקדמית בית ברל וחבר מרכז הפועל.

קישורים חיצוניים 
 

חברי כנסת מטעם מפ"ם
פעילי ההסתדרות הכללית
חברי כנסת ערבים
חברי הכנסת השלישית
חברי הכנסת הרביעית
חברי הכנסת החמישית
בוגרי האוניברסיטה האמריקנית בביירות
ישראלים שנולדו ב-1921
ישראלים שנפטרו ב-1986